
Adatkommunikáció

A darab időtartama: 4 perc 24 másodperc. A darabot frekvenciamoduláció szintézistechnika segítségével valósítottam meg, melyet a 2. évfolyamon tanultunk. A technikával szinusz hangok modulációja révén összetett hangszíneket lehet létrehozni. A vivő jel és a másik alkotó elem, a moduláló jel paramétereinek – vivő frekvencia, moduláló frekvencia, modulációs index – változtatásával sokféle, a harmonikustól a zajosig terjedő hangzást lehet lértehozni. A technikával John Chowning Turenas című darabjának elemzésekor találkoztunk, melyben csak és kizárólag FM modulációval készített, effektezett, szintetizált hangokat hallhatunk. Turenas után abba a féléves projektbe fogtunk ami magában foglalja a darabban hallható térbeliség elsajátítását, illetve az adott hangzóanyag hasonló szintű reprodukcióját. Tehát tartalmaz turenas anyagokat. Darabom címe a frekvencia moduláció keltette hangzások, harmóniák és diszharmóniáknak köszönhetően Adatkommunikáció.



